vysoký krvný tlak
Dobrý deň mam tlak na 169/101/117 tlačí ma na srdce bol som u doktora povedali mam si merat tlak a na kontrolu ale pulz vzdy mam cez 100 hore
Dobrý deň,
ďakujeme za prejavenú dôveru.
Príčinám vysokého krvného tlaku, režimovým opatreniam a voľnopredajným možnostiam liečby vysokého krvného tlaku som sa venovala v minulosti. Svoje rady prikladám v nasledujúcom
odkaze
.
Srdcová frekvencia (pulz) znamená počet úderov srdca za jednu minútu. Ideálna hodnota pokojového pulzu u zdravého dospelého človeka sa pohybuje medzi 60 až 90 úderov za minútu Zvýšená tepová frekvencia súvisí najčastejšie s ochoreniami kardiovaskulárneho systému. Pokiaľ sa krvný tlak znormalizoval, ale pulz je naďalej zvýšený, môže súvisieť aj s niektorými ochoreniami endokrinného systému, nervového systému, tráviacej a dýchacej sústavy. Vysoký pulz môže byť spôsobený nadmerným stresom, či emocionálnou záťažou. Hodnoty pulzu ovplyvňuje aj vek, teplota, telesná záťaž, fajčenie atď.  Pri zvýšenom pulze súvisiacom so stresom, či emocionálnou záťažou je taktiež vhodné užívanie horčíka (magnézium) . Pri vysokom pulze sa odporúčaju dychové cvičenia, pomalé dýchanie zhlboka. Nápomocné môžu byť aj čaje z medovky a harmančeka.
Vzhľadom na to, že popisujete absolvované lekárske vyšetrenie, je vhodné dodržať odporúčania lekára. Ten na ďalšej plánovanej kontrole rozhodne o ďalšom liečebnom postupe. Pri výskyte výrazných ťažkostí vyhľadajte bezodkladnú lekársku pomoc.
Prajem skorú úľavu od ťažkostí.
S pozdravom
PharmDr. Veronika Kiabová